Ճակատագիր: Վինքս սագա

Ճակատագիր։ Վինքս սագա (անգլ.՝ Fate: The Winx Saga), պատանեկան դրամա, ստեղծված՝ Նիկելոդեոնի Վինքս Քլաբ անիմացիոն սերիալի հիման վրա, սցենարի հեղինակն է Իջինիո Սթրաֆին։ Պրոդյուսերավորումը կատարել է Rainbow ստուդիան՝ Սթրաֆիի և ViacomCBS-ի համապրոդյուսերավորմամբ։ Իջինիո Սթրաֆին եղել է նաև գործադիր պրոդյուսեր և շոուրաներ՝ Բրայան Յանգի, Ջուդի Քանիհանի և Քրիս Թայքերի հետ։ Թայքերի ընկերությունը՝ Archery Pictures-ը նույնպես զբաղվել է արտադրությամբ։ Հեռուստասերիալի պրեմիերան նշանակված է Նեթֆլիքսով՝ 2020 թվականին։
Իջինիո Սթրաֆին ծրագրել էր ստեղծել «Winx Club»-ի մասին հեռուստասերիալ՝ դեռևս 2011 թվականից։ Մինչ պրոդյուսերավորումը սկսելը, Սթրաֆին փորձարկումներ է կատարել հեռուստատեսությունում և որպես պրոդյուսեր աշխատել է Նիկելոդեոնի Ակումբ 57 հեռուստասերիալում։ «Ճակատագիր»-ի նկարահանումներն սկսվել են Իռլանդիայում՝ 2019 թվականի սեպտեմբերին։
Սթրաֆիի խոսքերով, հեռուստասերիալը՝ մուլտֆիլմի հասուն երկպագուների համար է։ 2019 թվականին կայացած հարցազրույցում, նա բնութագրել է հեռուստասերիալն ասելով. «Հեռուստասերիալն ավելի սրընթաց և մռայլ է, քան կարող եք պատկերացնել»։ Հեռուստասերիալի ստեղծմանը մասնակցել են նաև Լիզա Ջեյմս Լարսոնը և Հաննա Քուինը։


== Սյուժե ==
Կախարդական զուգահեռ աշխարհում թաքնված Ալֆեա քոլեջում՝ հազարավոր տարիների ընթացքում ուսանողներին սովորեցնում են կախարդանք, բայց այդ ողջ ընթացքում նրանք չեն հանդիպել այնպիսի աշակերտի՝ ինչպիսին Բլումն է։ Նա մեծացել է մարդկանց աշխարհում և շատ համառ, բարի... և վտանգավոր է։ Նա ունի այնպիսի ուժեր, որոնք կարող են վերացնել կամ փրկել երկու աշխարհները։ Ուժերը վերահսկելու համար՝ նա պետք է կառավարի իր զգացմունքները։ Նա պատանի է և պարզ չէ, թե որքան դժվար կարող է դա լինել։


== Դերասանական կազմ ==
Էբիգեյլ Քոուեն - Բլում
Դենի Գրիֆին - Սքայ
Հաննա վան դեր Ուեսթհյուսեր - Ստելլա
Էլիշա Էփլբաում - Մուզա
Ֆրեդի Թորփ - Ռեյվեն
Փրեցիոուս Մուստաֆա - Աիշա
Սեդի Սովերալ - Բեատրիքս
Էլիոթ Սալտ - Թերրա
Թեո Գրահամ - Դեյն
Ջեյքով Դուդման - Սեմ
Էվա Բիրթիսթլ  -  Վանեսա, Բլումի խորթ մայրը
Ջոշ Քոուդերի - Մայք, Բլումի խորթ հայրը


== Արտադրություն ==


=== Զարգացում ===
2011 թվականին Screen International-ին տրված հարցազրույցի ժամանակ Իջինիո Սթրաֆին առաջին անգամ ասել է, որ հույս ունի «Winx Club»-ի մասին հեռուստասերիալ ստեղծելու մասին։ 2013 թվականին կայացած Ischia Global Fest-ի ժամանակ՝ Սթրաֆին հաստատել է, որ շարունակում է ծրագրեր մշակել. «Վինքսի մասին, մաշկից և արյունից ստեղծված հեռուստասերիալի մասին, որում կխաղան իրական դերասաններ։ Վաղ, թե ուշ այն իրական է դառնալու»։ Միևնույն ժամանակ, Սթրաֆին աշխատել է անիմացիոն արտադրության վրա, այդպիսով իր ուշադրությունը կենտրոնացնելով հեռուստասերիալի ստեղծման վրա՝ հաջորդ տարիների ընթացքում։ Ակումբ 57 հեռուստասերիալում պրոդյուսերական աշխատանքներ կատարելուց հետո, 2018 թվականի մարտին Սթրաֆին հայտարարել է «Վինքս Քլաբի» վերաբերյալ՝ պատանեկան հեռուստասերիալ արտադրության մասին։
Քասթինգն սկսվել է 2019 թվականի օգոստոսին։ Հեռուստասերիալի նկարահանումներն սկսվել են Իռլանդիայի Ուիքլոու քաղաքում՝ 2019 թվականի սեպտեմբերին։ Բրայան Յանգը հանդես է եկել որպես հեռուստասերիալի շոուրաններ, իսկ որպես գործադիր պրոդյուսերներ հանդես են եկել Ջուդի Քոունիհանը, Քրիս Թայքերը և Իջինիո Սթրաֆին։ Լիզա Ջեյմս Լարսոնը և Հաննա Քուինը հանդես են եկել որպես հեռուստասերիալի սցենարիստներ։ Առաջին եթերաշրջանի նկարահանումների վայրը՝ Ashford Studios-ն է, որտեղ նկարահանվել է նաև «Վիկինգներ» հեռուստասերիալը։ Գլխավոր դերի՝ Բլումի դերակատարման համար ընտրվել է Էբիգեյլ Քոուենը


== Ծանոթագրություններ ==